钦定古今图书集成/历象汇编/岁功典/第078卷 > 重阳四首 司空图
## 钦定古今图书集成/历象汇编/岁功典/第078卷 > 重阳四首 司空图

檐前减燕菊添芳，燕尽庭前菊又荒。老大比他年少
少，每逢佳节更悲凉。

雨寒莫待菊花催，须怕晴空暖并开。开却一枝开却
尽，且随幽蝶更徘徊。

青娥懒唱无衣换，黄菊新开乞酒难。长有长亭惆怅
事，隔河更得对凭栏。

白发怕寒梳更懒，黄花晴日照初开。篱头应是蝶相
报，已被邻家携酒来。